ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษ โดยที่เป็นการสมควรกำหนดหลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษเพื่อให้กำกับดูแลการบริหารและใช้เลขหมายโทรคมนาคมพิเศษซึ่งเป็นทรัพยากรโทรคมนาคมของชาติเป็นไปอย่างมีประสิทธิภาพ เป็นธรรม คุ้มค่า และเพียงพอแก่การให้บริการอาศัยอำนาจตามความในมาตรา๕๑ (๙) แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓ ประกอบกับมาตรา ๑๑ มาตรา ๑๒ มาตรา ๑๓และมาตรา ๑๔ แห่งพระราชบัญญัติการประกอบกิจการโทรคมนาคม พ.ศ. ๒๕๔๔อันเป็นพระราชบัญญัติที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๔ มาตรา ๓๗ มาตรา ๓๙ มาตรา ๔๑ มาตรา ๔๘ มาตรา ๕๐และมาตรา ๕๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงประกาศหลักเกณฑ์ในการจัดสรรและอนุญาตให้ใช้เลขหมายโทรคมนาคมพิเศษไว้ดังต่อไปนี้ข้อ๑ให้ยกเลิกบรรดากฎเกณฑ์ข้อบังคับที่ออกโดยอาศัยอำนาจพระราชบัญญัติโทรเลขและโทรศัพท์พ.ศ. ๒๔๗๗ พระราชบัญญัติองค์การโทรศัพท์แห่งประเทศไทย พ.ศ. ๒๔๙๗และพระราชบัญญัติการสื่อสารแห่งประเทศไทย พ.ศ. ๒๕๑๙ที่เกี่ยวข้องกับการจัดสรรเลขหมายโทรคมนาคมพิเศษและให้ใช้หลักเกณฑ์ตามที่กำหนดไว้ในประกาศฉบับนี้แทนข้อ๒ ในประกาศนี้เลขหมายโทรคมนาคม หมายความว่า ตัวเลข ตัวหนังสือหรือสัญลักษณ์อื่นใดอย่างใดอย่างหนึ่งหรือหลายอย่างรวมกันซึ่งใช้ระบุที่หมายในโครงข่ายโทรคมนาคมเพื่อการโทรคมนาคมเลขหมายโทรคมนาคมพิเศษ หมายความว่าเลขหมายโทรคมนาคมประเภทหนึ่งที่กำหนดขึ้นเป็นพิเศษ โดยมีจำนวนตัวเลขที่ประกอบขึ้นในชุดนั้นๆ แตกต่างจากเลขหมายโทรคมนาคมมาตรฐานเพื่อให้เป็นเลขหมายโทรศัพท์ชนิดหนึ่งที่เรียกติดต่อได้ผู้ขอรับการจัดสรร หมายความว่าผู้ขอรับการจัดสรรเลขหมายโทรคมนาคมพิเศษตามประกาศนี้ ซึ่งได้แก่ ส่วนงานของรัฐผู้ประกอบการ ผู้ได้รับใบอนุญาตประกอบกิจการโทรคมนาคม ผู้ประกอบกิจการโทรคมนาคมผู้บริโภค เป็นต้นผู้ให้บริการเลขหมายโทรคมนาคมพิเศษ หมายความว่าผู้ประกอบกิจการโทรคมนาคมใด ๆซึ่งมีหน้าที่ให้บริการเลขหมายโทรคมนาคมพิเศษที่คณะกรรมการจัดสรรตามที่ผู้ขอรับการจัดสรรร้องขอตามประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติหมวด ๑บททั่วไป ข้อ๓ให้คณะกรรมการมีอำนาจประกาศหลักเกณฑ์ในการจัดสรรเลขหมายโทรคมนาคมพิเศษเป็นการทั่วไปโดยบังคับใช้เป็นการทั่วไปกับผู้ได้รับใบอนุญาตผู้ประกอบกิจการโทรคมนาคมผู้ให้บริการเลขหมายโทรคมนาคมพิเศษและผู้ขอรับการจัดสรรทั้งภาครัฐและผู้ประกอบการเชิงพาณิชย์ซึ่งจะต้องปฏิบัติตามอย่างเคร่งครัดข้อ๔ ห้ามมิให้ผู้ใดเสนอหรือยื่นข้อเสนอใช้หรือให้บริการเลขหมายโทรคมนาคมพิเศษโดยมิได้รับการจัดสรรหรืออนุมัติจากคณะกรรมการก่อนข้อ๕ ห้ามมิให้ผู้ได้รับการจัดสรรหรือได้รับอนุมัติให้ใช้เลขหมายโทรคมนาคมพิเศษนำเลขหมายโทรคมนาคมพิเศษไปจำหน่ายจ่าย โอน แลกเปลี่ยน ให้เช่า หรือให้เช่าช่วง เว้นแต่จะได้รับอนุญาตจากคณะกรรมการข้อ๖ ในการจัดสรรเลขหมายโทรคมนาคมพิเศษให้คณะกรรมการคำนึงถึงการกระจายประโยชน์อย่างเป็นธรรมระหว่างผู้ให้บริการรวมทั้งจะต้องคำนึงถึงการแข่งขันอย่างเป็นธรรมข้อ๗ก่อนการประกาศหลักเกณฑ์และวิธีการในการจัดสรรเลขหมายโทรคมนาคมพิเศษคณะกรรมการอาจจัดให้มีการรับฟังความคิดเห็นจากผู้เกี่ยวข้อง ทั้งนี้ตามระเบียบวิธีการที่คณะกรรมการกำหนดหมวด ๒การบริหารเลขหมายโทรคมนาคมพิเศษข้อ๘ ภายใต้บังคับข้อ ๖ในการพิจารณาจัดสรรเลขหมายโทรคมนาคมพิเศษให้คณะกรรมการคำนึงถึงวัตถุประสงค์ในการจัดสรรเพื่อวัตถุประสงค์ใดวัตถุประสงค์หนึ่ง หรือหลายวัตถุประสงค์ ดังต่อไปนี้(๑)เพื่อให้มีเลขหมายโทรคมนาคมพิเศษเพียงพอแก่การให้บริการ(๒)เพื่อให้การใช้เลขหมายโทรคมนาคมเป็นไปอย่างมีประสิทธิภาพและเป็นธรรม(๓)เพื่อให้การจำแนกลักษณะและประเภทของบริการและอุปกรณ์ที่ใช้ในกิจการโทรคมนาคมเป็นไปโดยง่ายและชัดเจน(๔)เพื่อจัดกลุ่มเลขหมายโทรคมนาคมพิเศษให้เหมาะสมกับวัตถุประสงค์ของการใช้งานตามภารกิจในแต่ละประเภท(๕)เพื่ออำนวยประโยชน์แก่ประชาชนผู้บริโภค(๖)เพื่อใช้ในกิจการประโยชน์สาธารณะต่างๆ เช่น การรับแจ้งเหตุฉุกเฉินหรือเพื่อวัตถุประสงค์พิเศษอื่น เช่น การรักษาความมั่นคงปลอดภัยในชีวิต ทรัพย์สินหรือเพื่อประโยชน์อื่นใดที่มีความจำเป็น(๗)เพื่อสนับสนุนการใช้ทรัพยากรโทรคมนาคมให้เป็นไปอย่างคุ้มค่า(๘)เพื่อสร้างมูลค่าเพิ่มให้กับตลาดหรือสนับสนุนการแข่งขัน(๙)เพื่อให้เกิดประโยชน์สูงสุดต่อเศรษฐกิจและสังคมโดยรวมภายใต้วัตถุประสงค์ตามวรรคหนึ่งคณะกรรมการอาจพิจารณาจัดสรรเลขหมายโทรคมนาคมพิเศษตามลำดับความสำคัญ ดังต่อไปนี้(๑)จัดสรรให้แก่หน่วยงานที่บรรเทาสาธารณภัย สาธารณประโยชน์และหน่วยรับแจ้งเหตุฉุกเฉินของสถานพยาบาลต่าง ๆ เป็นต้น(๒)เพื่อประโยชน์ด้านความมั่นคงของชาติ ในกิจการทหาร ตำรวจ และพลเรือน(๓)จัดสรรให้แก่ส่วนราชการที่ให้บริการประชาชนในกรณีเร่งด่วนหรือเหตุฉุกเฉินเฉพาะกิจ โดยให้เจ้าสังกัดส่วนราชการระดับกระทรวง ทบวง กรมหรือเทียบเท่า เป็นผู้ยื่นขอรับการจัดสรร(๔) จัดสรรให้แก่สถานศึกษาศาสนสถาน ศูนย์บริการชุมชนและหน่วยงานที่ให้ความช่วยเหลือแก่สังคมหรือเพื่อประโยชน์สาธารณะ และมีความจำเป็นต้องใช้เลขหมายโทรคมนาคมพิเศษในการให้บริการประชาชน(๕)เพื่อใช้ประโยชน์ในเชิงพาณิชย์ โดยอำนวยความสะดวกและให้บริการแก่ประชาชนข้อ๙ ภายใต้วัตถุประสงค์ตามข้อ ๘ให้คณะกรรมการมีอำนาจประกาศกำหนดเลขหมายโทรคมนาคมพิเศษในแต่ละประเภทเพื่อให้เกิดความเหมาะสมและเป็นธรรมในการจัดสรรเลขหมายดังต่อไปนี้(๑) เลขหมายปฐมภูมิเลขหมายโทรคมนาคมพิเศษที่ให้หน่วยงานภาครัฐหรือผู้ประกอบการที่มีความประสงค์ขอรับการจัดสรรเลขหมายโทรคมนาคมพิเศษยื่นขอรับการจัดสรรจากคณะกรรมการโดยตรงภายใต้หลักเกณฑ์และวิธีการที่คณะกรรมการประกาศกำหนด(๒) เลขหมายทุติยภูมิเลขหมายโทรคมนาคมพิเศษที่คณะกรรมการจัดสรรให้แก่ผู้ประกอบกิจการโทรคมนาคมเพื่อนำเลขหมายที่ได้รับการจัดสรรไปจำหน่ายหรือให้บริการต่อสาธารณะผ่านเครือข่ายของตนในอัตราค่าบริการที่ได้รับการอนุมัติจากคณะกรรมการล่วงหน้า(๓) เลขหมายนำกลุ่มเลขหมายโทรคมนาคมพิเศษที่จัดสรรเป็นชุดให้แก่ผู้ประกอบกิจการโทรคมนาคมโดยในแต่ละชุดมีเลขหมายนำกลุ่มซึ่งจะต้องไม่ซ้ำกับเลขหมายปฐมภูมิที่คณะกรรมการกำหนดไว้แล้ว(๔)เลขหมายพิเศษสำหรับผู้บริโภคเลขหมายโทรคมนาคมที่ถือว่าเป็นเลขหมายพิเศษสำหรับผู้บริโภคแต่ละรายที่ขอให้คณะกรรมการหรือผู้ประกอบกิจการโทรคมนาคมจัดสรรให้ข้อ๑๐ ในการจัดสรรเลขหมายโทรคมนาคมพิเศษจะต้องมีและจัดทำแผนเลขหมายโทรคมนาคมพิเศษเป็นการล่วงหน้า โดยกำหนดเงื่อนไขหลักเกณฑ์ และประเภทของบริการหรือผู้ให้บริการ โดยมีหลักเกณฑ์ทั่วไป ดังต่อไปนี้(๑) การจัดสรรเลขหมายโทรคมนาคมพิเศษจะจัดเลขหมายโทรคมนาคมพิเศษในกลุ่มภารกิจและวัตถุประสงค์ที่สอดคล้องตามแผนเลขหมายโทรคมนาคมพิเศษที่ประกาศกำหนด(๒) ในการจัดสรรเลขหมายโทรคมนาคมพิเศษคณะกรรมการอาจจัดสรรแบบเรียงลำดับก่อนหลัง หรืออาจจะกำหนดเงื่อนไขอื่นใดเป็นพิเศษเช่น การประมูล การทำข้อเสนอแข่งขัน (competitive proposal)เป็นต้น(๓) ระยะเวลาการอนุญาตให้ใช้เลขหมายโทรคมนาคมพิเศษมีกำหนดคราวละหนึ่งปีแต่รวมแล้วไม่เกินห้าปีซึ่งคณะกรรมการจะพิจารณาต่ออายุการอนุญาตให้ใช้เลขหมายพิเศษหลังจากได้รับคำขอต่ออายุจากผู้ให้บริการเลขหมายโทรคมนาคมพิเศษ(๔)ในกรณีที่เลขหมายโทรคมนาคมพิเศษที่ได้รับการจัดสรรไม่ได้ใช้ประโยชน์เกินกว่าสามเดือนผู้ได้รับการจัดสรรหรือได้รับอนุมัติให้ใช้เลขหมายโทรคมนาคมพิเศษจะต้องคืนเลขหมายโทรคมนาคมพิเศษที่ไม่ได้ใช้ประโยชน์ดังกล่าวให้แก่คณะกรรมการทันทีข้อ๑๑ การยื่นขอรับการจัดสรรเลขหมายโทรคมนาคมพิเศษมีขั้นตอนดังต่อไปนี้(๑)ให้ผู้ขอรับการจัดสรรยื่นคำขอโดยทำเป็นหนังสือชี้แจงถึงความจำเป็นและเหตุผลในการขอรับการจัดสรรเลขหมายโทรคมนาคมพิเศษพร้อมทั้งส่งรายละเอียดข้อเสนอเพื่อประกอบการพิจารณาตามที่กำหนดไว้ในข้อ ๑๒(๒) ในกรณีที่คณะกรรมการต้องการข้อมูลหรือรายละเอียดเพิ่มเติมเพื่อประกอบการพิจารณาผู้ขอรับการจัดสรรจะต้องส่งข้อมูลและรายละเอียดเพิ่มเติมตามที่คณะกรรมการกำหนด(๓) คณะกรรมการจะพิจารณาผลจัดสรรเลขหมายโทรคมนาคมพิเศษภายในสี่สิบห้าวันหลังจากได้รับคำขอรับการจัดสรรเลขหมายโทรคมนาคมพิเศษพร้อมทั้งได้รับข้อมูลและรายละเอียดประกอบการพิจารณาครบถ้วนแล้วข้อ๑๒ผู้ขอรับการจัดสรรเลขหมายโทรคมนาคมพิเศษที่เป็นผู้ประกอบการเชิงพาณิชย์หรือผู้ขอรับการจัดสรรที่ประสงค์จะนำเลขหมายโทรคมนาคมพิเศษไปใช้ในเชิงพาณิชย์หรือที่อาจค้าหากำไรได้ต้องนำเสนอข้อมูลโดยละเอียดและชัดเจน เพื่อให้คณะกรรมการพิจารณาในหัวข้อต่างๆดังนี้๑๒.๑ผู้ขอรับการจัดสรรเลขหมายโทรคมนาคมพิเศษจะต้องแสดงเอกสารหลักฐานรับรองสภาพนิติบุคคลซึ่งจัดตั้งขึ้นตามกฎหมายไทยหรือได้รับการรับรองสภาพนิติบุคคลตามกฎหมายไทยรวมทั้งรายละเอียดเกี่ยวกับข้อมูลนิติบุคคล (Corporate profile) ดังต่อไปนี้(ก) รายละเอียดเกี่ยวกับบริษัทย่อยผู้ขอรับการจัดสรรต้องแจกแจงรายละเอียดบริษัทย่อยที่เคยได้รับการจัดสรรเลขหมายโทรคมนาคมพิเศษหรือกำลังดำเนินการขอรับการจัดสรรเลขหมายโทรคมนาคมพิเศษหรือทำธุรกิจเกี่ยวเนื่องกับบริษัทผู้ขอรับการจัดสรรในกรณีที่บริษัทที่ผู้ขอรับการจัดสรร ถือหุ้นในบริษัทย่อยดังกล่าวไม่ว่าทางตรงหรือทางอ้อมเกินกว่าร้อยละห้าสิบ ของทุนชำระแล้วของบริษัท นั้น(ข) รายละเอียดเกี่ยวกับผู้ถือหุ้นรายใหญ่และผู้ถือหุ้นไขว้ผู้ขอรับการจัดสรรต้องแจกแจงโครงสร้างการถือหุ้นซึ่งรวมทั้งผู้ถือหุ้นรายเล็กที่ถือหุ้นระหว่างร้อยละห้าถึงร้อยละสิบผู้ถือหุ้นรายใหญ่และโครงสร้างธุรกิจที่ผู้ถือหุ้นทำเฉพาะเท่าที่เกี่ยวเนื่องกับบริการโทรคมนาคมรวมถึงโครงสร้างการถือหุ้นไขว้ถ้าทำได้ผู้ถือหุ้นรายใหญ่ หมายถึงผู้ถือหุ้นไม่ว่าโดยทางตรงหรือทางอ้อมในบริษัทที่ขอรับการจัดสรรเลขหมายโทรคมนาคมพิเศษรวมกันเกินกว่าร้อยละสิบของทุนชำระแล้วของบริษัทที่ขอรับการจัดสรรเลขหมายโทรคมนาคมพิเศษการถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วยการถือหุ้นไขว้ หมายความว่า การที่บริษัทห้างหุ้นส่วน หรือนิติบุคคลอื่นใดตั้งแต่สองรายขึ้นไปถือหุ้นซึ่งกันและกันโดยมีวัตถุประสงค์เพื่อการเกาะกลุ่มทางธุรกิจหรือเพื่อการสร้างโครงสร้างของกลุ่มบริษัทห้างหุ้นส่วน หรือนิติบุคคลนั้น โดยเฉพาะโครงสร้างในลักษณะของบริษัทโฮลดิ้งหรือการทำธุรกรรมแบบเครือข่ายที่มีบริษัท ห้างหุ้นส่วนหรือนิติบุคคลหนึ่งทำหน้าที่ควบคุมนโยบายการบริหาร การเงิน การจัดการจนยากแก่การตรวจสอบการเป็นเจ้าของหรือความสัมพันธ์ระหว่างบริษัทย่อย(ค) รายละเอียดเกี่ยวกับผู้เกี่ยวข้องผู้ขอรับการจัดสรรต้องแจกแจงความเกี่ยวข้องกับบุคคลอื่นในฐานะการเงินกล่าวคือ บุคคลหรือนิติบุคคลที่มีความสัมพันธ์กัน ดังต่อไปนี้(๑)ห้างหุ้นส่วนสามัญหรือห้างหุ้นส่วนสามัญนิติบุคคลที่บริษัทที่ขอรับการจัดสรรเป็นหุ้นส่วน(๒)ห้างหุ้นส่วนจำกัดที่บริษัทที่ขอรับการจัดสรรเลขหมายโทรคมนาคมพิเศษเป็นหุ้นส่วนจำพวกไม่จำกัดความรับผิดหรือเป็นหุ้นส่วนจำพวกจำกัดความรับผิดที่มีหุ้นรวมกันเกินร้อยละสามสิบของหุ้นทั้งหมดของห้างหุ้นส่วนจำกัด(๓)บริษัทจำกัดหรือบริษัทมหาชนจำกัดที่บริษัทที่ขอรับการจัดสรรเลขหมายโทรคมนาคมพิเศษหรือห้างหุ้นส่วนตาม (๑) หรือ (๒) ถือหุ้นรวมกันเกินร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้นหรือ(๔)บริษัทจำกัดหรือบริษัทมหาชนจำกัดที่บริษัทที่ขอรับการจัดสรรเลขหมายโทรคมนาคมพิเศษหรือห้างหุ้นส่วนตาม (๑) หรือ (๒) หรือบริษัทตาม (๓)ถือหุ้นรวมกันเกินกว่าร้อยละสามสิบของจำนวนหุ้นที่จำหน่ายได้แล้วทั้งหมดของบริษัทนั้น(๕)นิติบุคคลที่บริษัทที่ขอรับการจัดสรรเลขหมายโทรคมนาคมพิเศษสามารถมีอำนาจในการจัดการในฐานะเป็นผู้แทนของนิติบุคคลนั้น(ง) รายละเอียดเกี่ยวกับบุคคลที่เกี่ยวโยงกันผู้ขอรับการจัดสรรต้องแสดงรายชื่อและรายละเอียดของบุคคลที่เกี่ยวโยงกันกล่าวคือ(๑) ผู้บริหารและผู้บริหารที่เกี่ยวพันทางเครือญาติกับผู้ถือหุ้นรายใหญ่ผู้ถือหุ้นรายใหญ่ ผู้มีอำนาจควบคุมหรือกำกับดูแลกิจการของบริษัทหรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทที่ขอรับการจัดสรรเลขหมายโทรคมนาคมพิเศษหรือบริษัทย่อย รวมทั้งผู้ที่เกี่ยวข้องและญาติสนิทของบุคคลดังกล่าว(๒) นิติบุคคลใด ๆ ที่มีผู้ถือหุ้นรายใหญ่หรือผู้มีอำนาจควบคุมเป็นบุคคลดังต่อไปนี้ของบริษัทที่ขอรับการจัดสรรเลขหมายโทรคมนาคมพิเศษหรือบริษัทย่อย(๒.๑) ผู้บริหาร(๒.๒) ผู้ถือหุ้นรายใหญ่(๒.๓) ผู้มีอำนาจควบคุมกำกับดูแล หรือเป็นผู้กระทำการแทน(๒.๔)บุคคลที่จะได้รับการเสนอให้เป็นผู้บริหารหรือผู้มีอำนาจควบคุม กำกับดูแลหรือเป็นผู้กระทำการแทน(๒.๕)ผู้ที่เกี่ยวข้องและญาติสนิทของบุคคลตาม (๒.๑) ถึง (๒.๔)(๓) บุคคล ๆที่โดยพฤติการณ์บ่งชี้ได้ว่าเป็นผู้ทำการแทนหรืออยู่ภายใต้อิทธิพลของบุคคลตาม (๑)ถึง (๒) ต่อการตัดสินใจ การกำหนดนโยบาย การจัดการ หรือการดำเนินงานอย่างมีนัยสำคัญหรือบุคคลอื่นที่มีพฤติการณ์ทำนองเดียวกัน เช่น ที่ปรึกษา ผู้ประสานงานหรือตัวแทนเชิด๑๒.๒ผู้ขอรับการจัดสรรจะต้องแสดงวัตถุประสงค์ของการใช้เลขหมายโทรคมนาคมพิเศษอย่างละเอียดเพียงพอแก่การพิจารณาของคณะกรรมการ๑๒.๓ผู้ขอรับการจัดสรรจะต้องแสดงฐานะและผลดำเนินการด้านการเงินของผู้ขอรับการจัดสรร๑๒.๔ผู้ขอรับการจัดสรรต้องทำข้อเสนอและแผนงานเพื่อแสดงให้เห็นถึงความจำเป็นหรือแผนทางธุรกิจที่จะนำมาใช้กับเลขหมายโทรคมนาคมพิเศษรวมทั้งประมาณการรายได้เพิ่ม หรือผลกระทบทางบวกของเลขหมายโทรคมนาคมพิเศษ๑๒.๕ผู้ขอรับการจัดสรรจะต้องแสดงสถานที่ติดตั้งเลขหมายโทรคมนาคมพิเศษ๑๒.๖ผู้ขอรับการจัดสรรจะต้องแสดงพื้นที่ให้บริการเลขหมายโทรคมนาคมพิเศษหมวด ๓สิทธิและหน้าที่ ข้อ๑๓หน้าที่ของผู้รับการจัดสรรเลขหมายโทรคมนาคมพิเศษมีดังนี้(๑)ผู้ขอรับการจัดสรรอาจตกลงอัตราค่าเช่าวงจรโทรคมนาคมหรือค่าใช้บริการกับผู้ให้บริการเลขหมายโทรคมนาคมพิเศษทั้งนี้ สัญญาการให้บริการ เงื่อนไขรวมทั้งอัตราค่าเช่าวงจรหรือค่าใช้บริการดังกล่าวจะต้องได้รับการอนุมัติจากคณะกรรมการก่อนการคิดอัตราค่าเช่าวงจรโทรคมนาคมหรือค่าใช้บริการจะต้องเป็นไปอย่างสมเหตุสมผลและเป็นธรรมต่อผู้ขอรับการจัดสรรกับผู้ให้บริการเลขหมายโทรคมนาคมพิเศษและต้องให้มีความเท่าเทียมกันในระหว่างผู้ขอเช่าวงจรโทรคมนาคมหรือผู้ขอใช้บริการทุกรายและจะต้องตกลงกับผู้ให้บริการเลขหมายโทรคมนาคมพิเศษให้ได้ภายในสามสิบวันนับแต่วันที่ได้รับการจัดสรรเลขหมายโทรคมนาคมพิเศษจากคณะกรรมการในกรณีที่ไม่สามารถตกลงอัตราค่าเช่าวงจรโทรคมนาคมหรือค่าใช้บริการกันได้ให้ฝ่ายใดฝ่ายหนึ่งร้องต่อคณะกรรมการเพื่อวินิจฉัยชี้ขาด ทั้งนี้คณะกรรมการอาจประกาศหลักเกณฑ์และวิธีการเพื่อวินิจฉัยชี้ขาดได้(๒)ผู้ขอรับการจัดสรรที่เป็นส่วนงานภาครัฐที่ได้รับการจัดสรรเลขหมายโทรคมนาคมพิเศษต้องให้ส่วนงานอื่นของรัฐสามารถใช้งานร่วมได้สำหรับวัตถุประสงค์เดียวกันเพื่อให้เกิดความประหยัดทรัพยากรเลขหมายโทรคมนาคมพิเศษ(๓)ผู้ขอรับการจัดสรรต้องนำเลขหมายไปใช้ให้ตรงตามวัตถุประสงค์และแผนงานที่ได้รับอนุญาตจากคณะกรรมการ(๔)ผู้ขอรับการจัดสรรต้องชำระค่าธรรมเนียมเลขหมายโทรคมนาคมพิเศษให้แก่สำนักงานคณะกรรมการกิจการโทรคมนาคมแห่งชาติตามอัตราและระยะเวลาที่คณะกรรมการกำหนด(๕)ผู้ขอรับการจัดสรรต้องเปิดใช้บริการเลขหมายที่ได้รับการจัดสรรภายในสิบห้าวันนับแต่วันที่ติดตั้งเลขหมายโทรคมนาคมพิเศษเรียบร้อยแล้ว(๖)ผู้ขอรับการจัดสรรมีหน้าที่ต้องรายงานสถานะเลขหมายโทรคมนาคมพิเศษที่ได้รับการจัดสรรต่อคณะกรรมการทุกปีข้อ๑๔ สิทธิและหน้าที่ของผู้ให้บริการเลขหมายโทรคมนาคมพิเศษต่อผู้ขอรับการจัดสรรมีดังนี้(๑) ผู้ให้บริการเลขหมายโทรคมนาคมพิเศษจะต้องอนุญาตให้ผู้ขอรับการจัดสรรเช่าใช้วงจรโทรคมนาคมหรือใช้บริการโครงข่ายโทรคมนาคมตามหลักเกณฑ์และวิธีการที่คณะกรรมการประกาศกำหนด รวมทั้งจะต้องให้ข้อมูลที่เกี่ยวข้องและจำเป็นต่อการเช่าใช้วงจรโทรคมนาคมหรือการใช้บริการโครงข่ายโทรคมนาคมให้แก่คณะกรรมการรวมทั้งประกาศเงื่อนไขการเช่าใช้วงจรโทรคมนาคมหรือการใช้บริการโครงข่ายโทรคมนาคมให้แก่บุคคลที่สามทราบเป็นการทั่วไป(๒) ห้ามมิให้ผู้ให้บริการเลขหมายโทรคมนาคมพิเศษปฏิเสธการขอเช่าหรือใช้วงจรเลขหมายโทรคมนาคมพิเศษที่คณะกรรมการได้จัดสรรแล้ว(๓)ผู้ให้บริการเลขหมายโทรคมนาคมพิเศษจะต้องดำเนินการติดตั้งเลขหมายโทรคมนาคมพิเศษให้แล้วเสร็จภายในระยะเวลาที่คณะกรรมการกำหนดทั้งนี้ ผู้ให้บริการเลขหมายโทรคมนาคมพิเศษมีสิทธิขอขยายเวลาในการดำเนินการติดตั้งเลขหมายโทรคมนาคมพิเศษได้โดยมีหนังสือชี้แจงเหตุผลต่อคณะกรรมการก่อนครบกำหนด(๔)ผู้ให้บริการเลขหมายโทรคมนาคมพิเศษมีหน้าที่ต้องแจ้งผู้ประกอบการรายอื่นทราบถึงเลขหมายโทรคมนาคมพิเศษที่ได้รับการจัดสรรเพื่อให้ความร่วมมือดำเนินการให้เลขหมายโทรคมนาคมพิเศษสามารถติดต่อได้ในทุกโครงข่าย(๕)ผู้ให้บริการเลขหมายโทรคมนาคมพิเศษต้องดำเนินการเพื่อให้เลขหมายโทรคมนาคมพิเศษที่ได้รับแจ้งการจัดสรรจากคณะกรรมการให้สามารถติดต่อได้จากโครงข่ายของตนเอง(๖) ผู้ให้บริการเลขหมายโทรคมนาคมพิเศษต้องแจ้งวันที่เลขหมายโทรคมนาคมพิเศษได้เปิดให้บริการให้คณะกรรมการทราบภายในเจ็ดวันหลังจากมีการเปิดให้บริการ(๗)ผู้ให้บริการเลขหมายโทรคมนาคมพิเศษมีหน้าที่ดำเนินการตรวจสอบรายละเอียดการเรียกใช้บริการเลขหมายโทรคมนาคมพิเศษตามที่คณะกรรมการร้องขอข้อ๑๕ คณะกรรมการจะพิจารณายกเลิกการใช้เลขหมายโทรคมนาคมพิเศษได้ในกรณีดังต่อไปนี้(๑)กรณีที่ผู้ได้รับการจัดสรรมีความประสงค์จะยกเลิกการใช้เลขหมายโทรคมนาคมพิเศษให้แจ้งความประสงค์ต่อคณะกรรมการทราบล่วงหน้าไม่น้อยกว่าสามสิบวัน(๒) คณะกรรมการ มีสิทธิถอนคืนหรือระงับการใช้เลขหมายโทรคมนาคมพิเศษ หากพบว่ามีการนำเลขหมายโทรคมนาคมพิเศษไปใช้ผิดวัตถุประสงค์จากที่คณะกรรมการอนุญาตหรือไม่มีการเปิดให้บริการภายในระยะเวลาที่คณะกรรมการประกาศกำหนดโดยมิได้แจ้งเหตุผลอันสมควรต่อคณะกรรมการหรือไม่ชำระค่าธรรมเนียมการใช้เลขหมายโทรคมนาคมพิเศษรายปีภายในระยะเวลาที่กำหนด(๓) คณะกรรมการมีสิทธิถอนคืนหรือระงับการใช้เลขหมายโทรคมนาคมพิเศษในกรณีที่มีความจำเป็นเพื่อประโยชน์ในการรักษาความมั่นคงของรัฐรักษาผลประโยชน์ส่วนรวมหรือมีความจำเป็นที่ต้องปกป้องความสงบเรียบร้อยหรือศีลธรรมอันดีของประชาชน(๔) คณะกรรมการไม่รับผิดชอบต่อความเสียหายไม่ว่ากรณีใด ๆ ทั้งสิ้นอันเนื่องมาจากการยกเลิก การถอนคืน และการระงับการใช้เลขหมายโทรคมนาคมพิเศษข้อ๑๖ค่าธรรมเนียมการขอใช้เลขหมายโทรคมนาคมพิเศษให้เป็นไปตามอัตราที่คณะกรรมการประกาศกำหนดหมวด ๔บทเฉพาะกาล ข้อ๑๗ ในระหว่างที่การประกาศประเภทของเลขหมายโทรคมนาคมพิเศษตามข้อ๙ และการจัดทำแผนเลขหมายโทรคมนาคมพิเศษตามข้อ ๑๐ยังไม่ประกาศใช้บังคับและคณะกรรมการยังมิได้ออกใบอนุญาตประกอบกิจการโทรคมนาคมตามพระราชบัญญัติประกอบกิจการโทรคมนาคมพ.ศ. ๒๕๔๔ ให้ผู้ประกอบกิจการโทรคมนาคมซึ่งอยู่ภายใต้บังคับแห่งมาตรา ๗๘ แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๔๓และมาตรา ๗ มาตรา ๗๙ มาตรา ๘๐ และมาตรา ๘๑ แห่งพระราชบัญญัติประกอบกิจการโทรคมนาคมพ.ศ. ๒๕๔๔ ยังคงมีสิทธิและหน้าที่ที่ได้รับมาโดยถูกต้องอยู่ในวันที่ประกาศนี้มีผลใช้บังคับจนกว่าคณะกรรมการจะดำเนินการตามข้อ๙ และ ข้อ ๑๐ แล้วเสร็จ ทั้งนี้ให้เป็นไปตามเงื่อนไขใบอนุญาตที่คณะกรรมการประกาศกำหนดอย่างไรก็ดีในระหว่างเวลาที่วรรคหนึ่งมีผลใช้บังคับหากคณะกรรมการเห็นว่ามีความจำเป็นเพื่อสาธารณประโยชน์ หรือ เหตุอื่นใดที่เหมาะสมก็อาจจะประกาศกำหนดเลขหมายโทรคมนาคมพิเศษบางส่วนและจัดสรรให้ผู้ประกอบการหรือหน่วยงานของรัฐ เป็นการชั่วคราวหรือเป็นการถาวรได้ในการประกาศกำหนดเลขหมายโทรคมนาคมพิเศษเฉพาะส่วนหรือการจัดสรรเลขหมายโทรคมนาคมพิเศษตามวรรคสองคณะกรรมการอาจพิจารณากำหนดเงื่อนไขเกี่ยวกับการใช้เลขหมายการชำระค่าธรรมเนียมเป็นการชั่วคราวได้จนกว่าเงื่อนเวลาตามที่กำหนดในวรรคหนึ่งจะสิ้นสุดลงข้อ๑๘[๑]ประกาศนี้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๑๗พฤษภาคม พ.ศ. ๒๕๔๘พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติฐิติพงษ์/ผู้จัดทำ๕ ตุลาคม ๒๕๔๘วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑]ราชกิจานุเบกษา เล่ม ๑๒๒/ตอนพิเศษ ๑๐๗ ง/หน้า ๒๔/๒๘ กันยายน ๒๕๔๘